**Z á p i s n i c a** **z vyhodnotenia elektronickej aukcie**

**I. Miesto a čas vyhodnotenia:**

**Okresný úrad Nitra, Štefánikova trieda 69, 949 01 Nitra, miestnosť č. 51, dňa 13.03.2024 o 13:00  hod.**

Vyhodnotenie sa uskutočnilo za účasti členov komisie na vyhodnotenie výsledkov osobitného ponukového konania a elektronickej aukcie podľa prezenčnej listiny.

**II. Identifikácia prebytočného majetku ( ponuky )**

Majetok vo vlastníctve Slovenskej republiky v dočasnej správe Okresného úradu Nitra, v okrese Topoľčany,  obec Blesovce,  k. ú. Blesovce, LV č.99, parc. C KN č. 501/8 záhrada s výmerou 963 m2, parc. C KN č. 501/36 zastavaná plocha a nádvorie s výmerou 706 m2  v podiele 1/1,  stavba (rodinný dom) so súp. číslom 42 na pozemku parcelné č. 501/36 v podiele 1/1, vrátane príslušenstva v podiele 1/1.

**III. Vyhlásenie elektronickej aukcie:**

Primeraná cena ponúkaných nehnuteľností : **26 200,00 €**

Dátum zverejnenia ponuky v RPMŠ na stránke [www.ropk.sk](http://www.ropk.sk): 04.01.2024

Začiatok lehoty na predkladanie ponúk: 05.01.2024

Koniec lehoty na doručovanie ponúk: 05.02.2024

Na Okresný úrad Nitra boli v stanovenej lehote doručené dve obálky s cenovými ponukami záujemcov o kúpu predmetných nehnuteľností. Komisia na zasadnutí dňa 23.02.2024 po otvorení obálok skonštatovala, že obaja záujemcovia splnili podmienky vyhlásenej elektronickej aukcie vrátane uhradenia finančnej zábezpeky.

**IV. Elektronická aukcia**

Prípravné kolo: od 28.02.2024 11.00 hod. do 12.03.2024, 11.00 hod.

Aukčné kolo: od 12.03.2024, 10.00 hod. do 12.03.2024 , 11.00 hod.

Východisková cena: 27 000,00 €

Min. suma zvyšovania: 200,00 €

Výzvy na účasť v elektronickej aukcii boli odoslané všetkým záujemcom o odkúpenie nehnuteľností. Do elektronickej aukcie sa v aukčnom kole prihlásili obaja záujemcovia. Východisková cena bola zvýšená a aukčné kolo sa nepredlžovalo.

Najvyššie cenové ponuky jednotlivých záujemcov boli nasledovné:

1. Norbert Fejes, Jaselská 1851/23, 955 01 Topoľčany 27 200,00 €
2. Bronislav Oláh, Weilburská 3, 060 01 Kežmarok 27 000,00 €

Na základe automatizovaného vyhodnotenia elektronickej aukcie komisia konštatuje, že najvyššiu cenovú ponuku v sume 27 200,00 € ponúkol záujemca Norbert Fejes, 955 01 Topoľčany. Komisia odporúča prednostke Okresného úradu Nitra uzatvoriť kúpnu zmluvu s uvedeným záujemcom za ponúknutú cenu 27 200,00 €.

V Nitre, dňa 13.03.2024

Zapísala: Ing. Anna Valová